唐. 王琚 东邻美女实名倡,绝代容华无比方。浓纤得中非短长, 红素天生谁饰妆。桂楼椒阁木兰堂,绣户雕轩文杏梁。 屈曲屏风绕象床,萎蕤翠帐缀香囊。玉台龙镜洞彻光, 金炉沉烟酷烈芳。遥闻行佩音锵锵,含娇欲笑出洞房。 二八三五闺心切,褰帘卷幔迎春节。清歌始发词怨咽, 鸣琴一弄心断绝。借问哀怨何所为,盛年情多心自悲。 须臾破颜倏敛态,一悲一喜并相宜。何能见此不注心, 惜无媒氏为传音。可怜盈盈直千金,谁家君子为藁砧。